কলেজে বহিরাগতদের তাণ্ডব। তাও আবার মদ্যপ অবস্থায়। এই ঘটনা ঘিরে উত্তেজনা কসবার নব বালিগঞ্জ কলেজে। খবর পেয়ে পুলিস ঘটনাস্থলে গিয়ে পরিস্থিতি সামাল দেয়। ঘটনায় গ্রেফতার করা হয়েছে দু'জনকে।
 ওয়েব ডেস্ক :কলেজে বহিরাগতদের তাণ্ডব। তাও আবার মদ্যপ অবস্থায়। এই ঘটনা ঘিরে উত্তেজনা কসবার নব বালিগঞ্জ কলেজে। খবর পেয়ে পুলিস ঘটনাস্থলে গিয়ে পরিস্থিতি সামাল দেয়। ঘটনায় গ্রেফতার করা হয়েছে দু'জনকে। জানা গেছে, সরস্বতী পূজাকে উপলক্ষ্য করে, গতরাতে কলেজে হাজির হয় সুমিত পান্ডে ও আশিস মিশ্র নামে দুই যুবক। ছাত্র সংসদের কয়েকজন তাদেরকে বন্ধু হিসেবে পরিচয় দিয়ে কলেজে ঢোকায় বলে অভিযোগ। মদ্যপ অবস্থায় ছিল সুমিত, আশিস দু'জনেই। কলেজে ঢোকার পরই তাণ্ডব শুরু করে তারা। কলেজের আসবাবপত্রও ভাঙচুর হয়। পরে অধ্যক্ষের দায়ের করা অভিযোগের ভিত্তিতে, দু'জনকেই গ্রেফতার করে পুলিস। ধৃতদের বিরুদ্ধে PDPP অ্যাক্টে, সরকারি সম্পত্তি নষ্ট করার অভিযোগে মামলা হয়েছে।